Publication: Magyar Közlöny
Issue: MK-1999-91 (Year: 1999, Number: 91)
Era: 1990-2004
Section: tűzoltóságról szóló 1996. évi XXXI. törvény (a továbbiakban: Ttv.) 47. §-a (1) bekezdésének d) pontjában kapott
Paragraph Index: 22

(2) A létesítményi tűzoltóságot úgy kell megszervezni és felszerelni, hogy az a Tűzoltási Tervben betervezett — igénybe vehető — hivatásos önkormányzati tűzoltóságokkal együtt képes legyen a létesítményben várható veszélyhelyzet megszüntetésére is. Ha a Riasztási és Segítségnyújtási Terv (a továbbiakban: RST) szerint riasztható hivatásos önkormányzati tűzoltóság erői, eszközei a veszélyhelyzet felszámolására elegendőek, akkor a mellékletben előírt legkisebb létszámú létesítményi tűzoltóság a jogszabályban, kötelezően alkalmazandó szabványban előírt, készenlétben levő tűzoltó készülékekkel, tűzoltó technikai eszközökkel és felszerelésekkel hajtja végre az elsődleges beavatkozást.”

Source: https://magyarkozlony.hu/hivatalos-lapok/cd9320f519fea37102d95e7f2714cbfe597079a2/dokumentumok/cb821ba7e42b2e20cf8591aded1ef47dcdbefbd8/letoltes